पर्यावरण के प्रति तुलसीराम पहले से ही काफी सजग थे। प्रकृति से और पेड़ पौधों से उन्हें बहुत प्रेम था। उन्होंने पौधों को बच्चों की तरह पालना शुरू किया लेकिन श्रमदान के अलावा इतने बड़े इलाके के रखरखाव में पैसे की भी जरूरत थी तुलसीराम के सामने समस्या थी कि वे पैसा कहां से लाएं। तुलसीराम का कहते हैं- "जब मुझे किसी से मदद नहीं मिली तो मैंने तय किया कि मैं खुद ही पंचवटी का रखरखाव करूंगा लेकिन मेरी खुद की तनख्वाह काफी कम थी तो घर चलाने और पंचवटी को संभालने में काफी दिक्कत आने लगी। तब मैंने तय किया कि साल के एक महीने की तनख्वाह पंचवटी के रखरखाव में लगाऊंगा।"